Apstiprināts ar

Valsts izglītības satura centra

2019.gada 7.oktobra rīkojumu Nr. 4.1-12/4

**XII Latvijas skolu jaunatnes dziesmu un deju svētki**

**Vizuālās un vizuāli plastiskās mākslas programma**

**“RADI ROTĀJOT”**

**Nolikums**

**MĒRĶIS**

1. Bērnu un jauniešu pilsoniskās līdzdalības, kultūras izpratnes un pašizpausmes mākslā lietpratības veicināšana un iesaistīšanās Dziesmu un deju svētku tradīcijas saglabāšanā un kopšanā.

**UZDEVUMI**

2. Veicināt bērnu un jauniešu talantu un spēju attīstību, iniciatīvu izteikt sevi vizuālās un vizuāli plastiskas mākslas izteiksmes līdzekļiem;

3. Sniegt iespēju bērniem un jauniešiem piedalīties XII Latvijas skolu jaunatnes dziesmu un deju svētku (turpmāk-Svētki) mākslas programmā un izvirzīt dalībniekus Svētkiem;

4. Veicināt izglītības iestāžu vizuālās un vizuāli plastiskās mākslas pedagogu sadarbību un pieredzes apmaiņu.

**ORGANIZATORI**

5. Valsts izglītības satura centrs (VISC) sadarbībā ar pašvaldībām un izglītības iestādēm.

**DALĪBNIEKI**

6. Izglītības iestāžu interešu izglītības vizuālās un vizuāli plastiskās mākslas programmu pulciņu audzēkņi.

**Dalībnieka personas datu aizsardzības nosacījumi** (*pielikums Nr.1*)

**7.** Dalībnieki var tikt fotografēti vai filmēti, un fotogrāfijas un audiovizuālais materiāls var tikt publiskots ar mērķi popularizēt jauniešu radošās un mākslinieciskās aktivitātes un atspoguļot to norises sabiedrības interesēs un kultūrvēsturisko liecību saglabāšanā.

8. Dalībnieka pedagogs ir informēts un atbildīgs par pilngadīga dalībnieka un nepilngadīga dalībnieka vecāka vai aizbildņa rakstisku piekrišanu par to, ka dalībnieks var tikt fiksēts audio, audiovizuālā un fotogrāfiju veidā un viņa personas dati var tikt apstrādāti.

**TĒMA**

9. Programmas dalībnieki ir aicināti pētīt tēmas “ROTAS”, “ROTĀJUMI”, “ROTĀŠANĀS”, “ROTĀŠANA” dabā, sadzīvē, telpā, kultūras mantojumā, tai skaitā latviešu tautas folklorā, radot tradīcijās balstītus, mūsdienīgus darbus dažādās vizuālās un vizuāli plastiskās mākslas tehnikās.

10. Programmu veido trīs norises:

10.1. Vizuālās un vizuāli plastiskās mākslas darbu konkurss - izstāde;

10.2. Tērpu kolekciju skate;

10.3. Radošo darbnīcu konkurss.

**NORISE**

11. Programma tiek īstenota 3 kārtās, vienlaicīgi ietverot visas 3 norises.

12**. 1.kārta** notiek izglītības iestādēs novados/ apvienotajos novados/ pilsētās. Norises laiks 2020.gada janvāris –februāris.

13. **2.kārta** notiek kultūrvēsturiskajos novados 2020.gada martā-aprīlī:

13.1. Kopējo mākslas darbu, tērpu kolekciju un radošo darbnīcu skaitu nosaka kultūrvēsturiskā novada organizatori:

|  |  |  |  |
| --- | --- | --- | --- |
| Austrumlatvijas radošo pakalpojumu centrs “Zeimuļs” | Nandita Kirejeva | 29427474 | [nandita@tvnet.lv](mailto:nandita@tvnet.lv) |
| Liepājas bērnu un jauniešu centrs | Irita Timbra | 26795671 | [irita.timbra@liepajasbjc.lv](mailto:irita.timbra@liepajasbjc.lv) |
| Jūrmalas mākslas skolas | Sandra Bremane | 26478484 | [sandra.bremane@edu.jurmala.lv](mailto:sandra.bremane@edu.jurmala.lv) |
| Bauskas bērnu un  jauniešu centrs | Ilze Krieviņa | 26468113 | [ilze\_krievina@inbox.lv](mailto:ilze_krievina@inbox.lv) |
| Rīga | Elita Kalnača |  | elita.kalnaca@intereses.lv |
| Vaidavas kultūras un amatniecības centrs | Dace Brizauska | 23477600 | [vdmv@valmiera.edu.lv](mailto:vdmv@valmiera.edu.lv) |

13.2. Dalību 2.kārtai piesaka attiecīgajam kultūrvēsturiskā novada organizatoram, nosūtot elektroniski mākslas darbu sarakstu-pieteikumu *(Pielikums Nr.2)* un pieteikuma anketas (*Pielikums Nr.3 un Pielikums Nr.4*) ne vēlāk kā vienu nedēļu pirms izstādes iekārtošanas. Līdz **1.martam** mākslas darbu sarakstu-pieteikumu *(Pielikums Nr.2)* un pieteikuma anketas *(Pielikums Nr.3 un Pielikums Nr.4*) nosūta arī VISC Interešu izglītības un audzināšanas darba nodaļas vecākajai referentei Sandrai Miezei, tālr.67350810, [sandra.mieze@visc.gov.lv](mailto:sandra.mieze@visc.gov.lv).

13.3. 2.kārtas norises notiek:

|  |  |  |  |
| --- | --- | --- | --- |
| Norise | Novads/ Pilsēta | Laiks | Norises vieta |
| **Izstāde “Radi rotājot”** | Pierīga | 23.03. – 07.04.2020. | Jūrmalas mākslas skola |
|  | Zemgale | 31.03. – 15.04.2020. | Bauskas muzejs |
|  | Rīga | 30.03. – 17.04.2020. | Rīgas dome |
|  | Latgale | 06.04. – 22.04.2020. | Rēzeknes ARPC “Zeimuļs” |
|  | Kurzeme | 09.04. – 24.04.2020. | Liepājas Olimpiskais centrs |
|  | Vidzeme | 21.04. – 28.04.2020. | Vaidavas Kultūras un amatniecības centrs |
| **Tērpu skate un**  **radošās darbnīcas** | Pierīga | 07.04.2020. | Jūrmalas Mākslas skola |
|  | Zemgale | 15.04.2020. | Bauskas kultūras centrs |
|  | Rīga | 16.04.2020. | Kultūras centrs “Ziemeļblāzma” |
|  | Latgale | 22.04.2020. | Rēzeknes ARPC “Zeimuļs” |
|  | Kurzeme | 24.04.2020. | Liepājas Olimpiskais centrs |
|  | Vidzeme | 28.04.2020. | Vaidavas Kultūras un amatniecības centrs |

13.4. 2. Kārtu vērtē VISC izveidota vērtēšanas komisija un izvirza darbus vizuālās un vizuāli plastiskās mākslas izstādei, tērpu skatei un radošajām darbnīcām uz Svētkiem Rīgā. Svētku dalībnieki tiek paziņoti līdz 2020.gada 12.maijam.

14. **3.kārta** notiek Svētku laikā:

14.1 vizuālās un vizuāli plastiskās mākslas darbu izstāde - no 6.jūlija līdz 12.jūlijam Kultūras, mākslas un mūzikas telpā “Hanzas perons”,

14.2. tērpu kolekciju demonstrēšana un vērtēšana 10.jūlijā Kultūras, mākslas un mūzikas telpā “Hanzas perons”;

14.3. radošās darbnīcas - Vērmanes dārzā.

**NOSACĪJUMI AKTIVITĀTĒM**

15. Nosacījumi mākslas darbu konkursam-izstādei, tērpu skatei un radošajām darbnīcām:

15.1. Vizuālās un vizuāli plastiskās mākslas darbu konkursam - izstādei dalībnieki veido vizuālās un vizuāli plastiskās mākslas darbus (individuālos, kopdarbus un kolektīvos darbus) atbilstoši tēmai:

* vizuālajā mākslā: zīmējumus un gleznojumus dažādās tehnikās, kā arī citus divās dimensijās veidotus darbus. Grafikas un zīmējumus - ne mazākus par A4 formātu, gleznojumus A3 vai A2 formātā.
* vizuāli plastiskajā mākslā: trīsdimensiju darbus izstādei dažādās tehnikās. Individuālos darbus - ne mazākus par 20cm x 20cm x 20cm, kopdarbus un kolektīvos darbus - ne mazākus par 50cm x 50cm x 50cm.
* 2.kārtas konkursā katra izstādei iesniedzamā darba aizmugurē labajā pusē apakšējā malā jābūt pielīmētai (atstājot vismaz 3 cm no katras malas) un priekšpusē piespraustai vizītkartei, kurā norādīts darba nosaukums, autora vārds, uzvārds, klase, izglītības iestāde, pedagoga vārds, uzvārds.
* vizītkarte jānoformē datordrukā. Vizītkartes noformējums: izmērs – 3,5 cm x 10 cm

Vizītkartes paraugs:

**“Radi rotājot”**

Jūlija Rasa, 4.klase

Rīgas 102.vidusskola

skolotāja Maija Saule

**RAKSTU DARBI**

Jūlija Rasa, 4.klase

Rīgas 102.vidusskola

skolotāja Maija Saule

* Darbus nerāmēt un nestiklot!
* Vizuāli plastiskajiem darbiem jānodrošina eksponēšanas iespējas (atbilstoši eksponēšanas veidam jābūt āķiem, stieplēm utt.). Kultūrvēsturisko novadu kārtas organizatori 2.kārtai var paredzēt papildus darbu noformēšanas nosacījumus.

15.2. Tērpu kolekciju skatei dalībnieki veido oriģinālas tērpu kolekcijas atbilstoši projekta tēmai, kas tiek demonstrētas kopējā priekšnesumā:

* Vienā tērpu kolekcijas prezentācijā var piedalīties ne vairāk kā 10 dalībnieki,
* Prezentācijas ilgums līdz 3 minūtēm,
* Pieteikuma anketā (*Pielikums Nr.3*) jānorāda kolekcijas nosaukums un jāuzraksta īss idejas apraksts,
* Izvēloties muzikālo noformējumu, obligāti jānorāda pieteikuma anketā prasītās ziņas.

15.3. Radošo darbnīcu konkursā dalībnieki organizē radošo darbnīcu atbilstoši projekta tēmai un demonstrē to, iesaistot publiku. Darbnīcu vada ne vairāk kā 4 dalībnieki (ieskaitot pedagogu).

**VĒRTĒŠANA UN APBALVOŠANA**

16. **1.kārtas** norišu un darbu vērtēšana notiek pilsētā/ novadā/ apvienotajos novados.Labākie darbi tiek izvirzīti 2.kārtai kultūrvēsturiskajos novados.

Mākslas darbus vērtē četrās vecuma grupās:

* 1.– 3.klašu grupa;
* 4.- 6.klašu grupa;
* 7.- 9.klašu grupa;
* 10.-12.klašu grupa.

17**. 2.kārtas** darbusvērtē VISC izveidota vērtēšanas komisija. Darbus, kuri konkursā saņem I un II pakāpes novērtējumu, izvirza noslēguma konkursam- izstādei.

17.1 Vērtēšanas kritēriji vizuālās un vizuāli plastiskās mākslas konkursā:

|  |  |
| --- | --- |
| **Vērtēšanas kritēriji** | **Punktu skala** |
| Darbu atbilstība tēmai, nolikuma prasībām | 1-10 |
| Kompozīcija | 1-10 |
| Darba risinājums (krāsa, faktūra, forma, proporcijas, apjoms) | 1-10 |
| Oriģinalitāte | 1-10 |
| Darba kvalitāte | 1-10 |
|  | Max 50 |

17.2. Tērpu kolekcijas tiek vērtētas divās kategorijās un pēc šādiem kritērijiem**:**

1.modes dizains (valkājamā mode, *pret-a-porte*);

2.konceptuālā mode un avangards (nevalkājamā mode).

|  |  |
| --- | --- |
| **Vērtēšanas kritēriji** | **Punktu skaits** |
| Atbilstība tēmai, nolikuma prasībām | 1-5 |
| Tērpu kvalitāte, atbilstība vecumposmam | 1-5 |
| Oriģinalitāte | 1-10 |
| Prezentācija  (horeogrāfija, muzikālais noformējums) | 1-10 |
|  | Max 30 |

17.3. Radošo darbnīcu vērtēšanas kritēriji:

|  |  |
| --- | --- |
| **Vērtēšanas kritēriji** | **Punktu skaits** |
| Atbilstība tēmai, nolikuma prasībām | 1-5 |
| Atbilstība vecumam | 1-5 |
| Oriģinalitāte | 1-5 |
| Skatītāju piesaiste un līdzdarbība | 1-5 |
|  | Max 20 |

18. 2.kārtas dalībniekus apbalvo ar VISC diplomiem un pateicībām.

19. **3.kārta.** VISC izveidota vērtēšanas komisija atbilstoši nolikuma kritērijiem vērtē noslēguma izstādes darbus, tērpu kolekcijas, radošās darbnīcas.

19.1.Izstādei tiek izvirzīti veiksmīgākie darbi katrā vecuma grupā un darbu autoriem piešķirti 1., 2.un 3.pakāpes diplomi.

19.2. Trīs veiksmīgākajām tērpu kolekcijām katrā kategorijā un radošajām darbnīcām tiek piešķirti 1., 2.un 3.pakāpes diplomi.

**FINANSĒŠANA**

20. 1.kārtu finansē izglītības iestādes un pašvaldības.

21. 2.kārta daļēji tiek finansēta no valsts budžeta 42.03. apakšprogrammas „Skolu jaunatnes dziesmu un deju svētki” (vērtēšanas komisijas darbs, telpu īre).

22. Dalībnieku piedalīšanos 2.kārtā finansē pašvaldība vai iestāde, kuru dalībnieki pārstāv.

**PROJEKTA VADĪTĀJA**

VISC Interešu izglītības un audzināšanas darba nodaļas vecākā referente Sandra Mieze, tālr.67350810, [sandra.mieze@visc.gov.lv](mailto:sandra.mieze@visc.gov.lv)

*Pielikums Nr.1*

**Dalībnieka personas datu aizsardzības nosacījumi**

Pielikumā lietoti termini:

1. Dalībnieks – fiziska persona, kura piedalās XII Latvijas skolu jaunatnes dziesmu un deju svētku sagatavošanas pasākumos (mēģinājumā, konkursā, skatē, koncertā u.c.) un svētku norisē un kuru tieši vai netieši var identificēt pasākumā laikā. Pilngadīga fiziska persona ir devusi rakstisku piekrišanu par to, ka var tikt fiksēta audio, audiovizuālā un fotogrāfiju veidā un tikt apstrādāti viņas personas dati. Nepilngadīgai fiziskai personai līdz 18 gadu vecumam (ieskaitot) dod rakstisku piekrišanu vecāks vai bāriņtiesas ieceltais aizbildnis. Par pasākuma dalībnieku nevar kļūt, ja nav rakstiskas piekrišanas.
2. Pārzinis – Valsts izglītības satura centrs, kas nosaka personas datu apstrādes mērķus un apstrādes līdzekļus, kā arī atbild par personas datu apstrādi atbilstoši normatīvo aktu prasībām.
3. Personas dati – jebkura informācija, kas attiecas uz identificētu vai identificējamu fizisku personu.
4. Regula – Eiropas Parlamenta un Padomes Regula (ES) 2019/679 (2016.gada 27.aprīlis) par fizisku personu aizsardzību attiecībā uz personas datu apstrādi un šādu datu brīvību apriti (pieejama šeit <https://eur-lex.europa.eu/legal-content/LV/TXT/?uri=CELEX%3A32016R0679>).
5. Pasākums – bērnu un jauniešu radošās un mākslinieciskās aktivitātes (skate, festivāls, salidojums, konkurss, sarīkojums, izrāžu parāde, izstāde, sacensības u.c.).
6. Apstrāde – jebkura ar personas datiem vai personas datu kopumiem veikta darbība vai darbību kopums, ko veic ar vai bez automatizētiem līdzekļiem, piemēram, vākšana, reģistrācija, organizēšana, strukturēšana, glabāšana, pielāgošana vai pārveidošana, atgūšana, aplūkošana, izmantošana, izpaušana, nosūtot, izplatot vai citādi darot tos pieejamus, saskaņošanai vai kombinēšanai, ierobežošana, dzēšana vai iznīcināšana.
7. Apstrādātājs – fiziska vai juridiska persona, publiska iestāde, aģentūra vai cita struktūra, kura pārziņa vārdā un uzdevumā apstrādā personas datus.

**AUDIO, AUDIOVIZUĀLĀS UN FOTO FIKSĀCIJA**

1. Šīs sadaļas mērķis ir sniegt informāciju dalībniekam Regulas 13.pantā noteikto informāciju par pasākuma fiksāciju audio, audiovizuālā un fotogrāfiju veidā.
2. Dalībnieks ir informēts, ka pasākuma norise var tikt fiksēta audio, audiovizuālā un fotogrāfiju veidā (turpmāk – Fiksācija), pamatojoties uz VISC nolikumu ar nolūku popularizēt bērnu radošās aktivitātes un atspoguļot to norisi sabiedrības interesēs.
3. Pasākuma norises audio, audiovizuālās fiksēšanas un fotografēšanas rezultātā iegūtais materiāls neierobežotu laiku tiks saglabāts un publiskots iepriekš norādītajam nolūkam.
4. VISC ir tiesīgs izmantot Fiksāciju jebkādā veidā kopumā vai pa daļām, atļaut vai aizliegt tās izmantošanu ar vai bez atlīdzības, saņemt atlīdzību par izmantošanu. Šī dotā piekrišana ir spēkā visās pasaules valstīs bez laika ierobežojuma. Dalībnieks ir informēts, ka VISC izmantos šīs tiesības brīvi pēc saviem ieskatiem, tajā skaitā ir tiesīgs nodot tās tālāk trešajām personām. Dalībniekam ir tiesības pieprasīt no VISC informāciju par trešajām personām.
5. Dalībnieks var iebilst pret šajā sadaļā noteiktajām darbībām un pieprasīt pārtraukt tās tikai gadījumā, ja konkrētajā Fiksācijā dalībnieks ir tieši identificējams un VISC ir tehniski iespējams dzēst konkrēto dalībnieku un/vai neizmantot konkrēto Fiksāciju.
6. Pasākumā esošie plašsaziņas līdzekļi darbojas saskaņā ar to profesionālo darbību regulējošajiem likumiem un atbild par personas datu apstrādi atbilstoši normatīvo aktu prasībām.

**PASĀKUMA PERSONAS DATU APSTRĀDE, TO DROŠĪBA UN AIZSARDZĪBA**

1. Šīs sadaļas mērķis ir sniegt pilnīgu informāciju dalībniekam par tās personas datu apstrādes mērķiem, tiesisko pamatu un sniegt informāciju dalībniekam par personas datu apstrādes pārzini.
2. Dalībnieka personas dati tiek iegūti un apstrādāti, pamatojoties uz Ministru kabineta 2009.gada 30.jūnija noteikumiem Nr.682 „Valsts izglītības satura centra nolikums”. Saskaņā ar Regulas 6.panta pirmās daļas c) apakšpunktu personas datu apstrāde tiek veikta, lai nodrošinātu noteiktās prasības.
3. Dalībnieka datu apstrādes mērķi:

3.1. pasākuma popularizēšana, pasākuma atspoguļošana, sabiedrības informēšana par pasākuma norisi,

3.2. dalībnieka personu datu glabāšana arhivēšanas nolūkiem sabiedrības interesēs un statistikas nolūkiem.

1. Dalībnieka dati tiek vākti un apstrādāti tikai tādā apjomā un termiņā, cik tas nepieciešams šajā pielikumā noteikto mērķu un Latvijas Republikas normatīvo aktu prasību izpildei. Dalībnieku dati, kas izriet no audio, audiovizuālajām un vizuālajām fiksācijām, ir pastāvīgi glabājami.
2. Dalībnieka tiesības:

5.1. pieprasīt VISC piekļuvi dalībnieka personas datiem;

5.2. pieprasīt VISC dalībnieka personas datu labošanu vai dzēšanu, vai apstrādes ierobežošanu attiecībā uz dalībnieku, vai tiesības iebilst pret apstrādi;

5.3. iesniegt sūdzību uzraudzības iestādei – Datu valsts inspekcijai.

1. Dalībnieka personas datu apstrādes ietvaros VISC nodrošina:

6.1. informācijas sniegšanu dalībniekam saskaņā ar Regulas 13.pantu;

6.2. tehnisko un organizatorisko pasākumu veikšanu dalībnieka personas datu drošības un aizsardzības nodrošināšanai;

6.3. iespēju dalībniekam labot, dzēst tā sniegtos personas datus, ierobežot un iebilst pret dalībnieka personas datu apstrādi tiktāl, cik tas nav pretrunā ar VISC pienākumiem un tiesībām, kas izriet no normatīvajiem aktiem un šo pielikumu.

1. VISC apņemas bez nepamatotas kavēšanās paziņot dalībniekam par personas datu aizsardzības pārkāpumu gadījumā, ja dalībnieka personas datu aizsardzības pārkāpums varētu radīt augstu risku dalībnieka tiesībām un brīvībām.
2. Dalībnieks var īstenot savas tiesības, tostarp tiesības uzdot VISC jautājumus, rakstiski sazinoties ar VISC: [visc@visc.gov.lv](mailto:visc@visc.gov.lv) vai rakstot uz Valsts izglītības satura centru, Strūgu ielā 4, Rīgā, LV – 1003.
3. Ņemot vērā tehnikas līmeni, īstenošanas izmaksas un apstrādes raksturu, apmēru, kontekstu un nolūkus, kā arī dažādas iespējamības un smaguma pakāpes riskus attiecībā uz dalībnieka tiesībām un brīvībā, VISC īsteno atbilstīgus tehniskus un organizatoriskus pasākumus, lai nodrošinātu tādu drošības līmeni, kas atbilst riskam.
4. Informācija par personas datu apstrādes pārzini:

Valsts izglītības satura centrs, reģistrācijas Nr. 90009115938,

Juridiskā adrese: Vaļņu iela 2, Rīga, LV-1050

E-pasta adrese: [visc@visc.gov.lv](mailto:visc@visc.gov.lv)

Datu aizsardzības speciālista kontaktinformācija: e-pasta adrese: [visc@visc.gov.lv](mailto:visc@visc.gov.lv).

1. Pasākuma organizēšanas un rīkošanas gaitā VISC var piesaistīt citus personas datu apstrādātājus, atbilstoši papildinot ar šo informāciju šo pielikumu.